Operación Triunfo 2017

**Operación Triunfo 2017** é a novena edición do programa de televisión musical Operación Triunfo en España, a cal volve emitirse na 1 tras 16 anos dende a súa primeira emisión. O programa estreouse líder de audiencia, conseguindo un 19% de cota de pantalla en horario de máxima audiencia. Durante o resto das súas emisións, o programa continuou rexistrando bos datos de audiencia. O seu récord de tempada produciuse na décima gala, anotando un 19,5% de cota con máis de 2,6 millóns de espectadores.

Os finalistas Amaia Romero e Alfred García foron elixidos representantes de España no Festival de Eurovisión 2018, nunha gala celebrada o 29 de xaneiro. O 5 de febreiro Amaia Romero coroouse gañadora cun 46% dos votos. Aitana Ocaña foi segunda e a galega Miriam Rodríguez Gallego, terceira; Alfred, cuarto e o quinto posto foi para Ana Guerra.

## Produción 
Tras varios rumores e despois do éxito obtido por OT: O Reencontro, o 26 de abril de 2017, e tras 13 anos da súa última emisión na 1 de TVE, a súa directora de contidos confirmou que o programa regresaría, cunha novena edición que contará con catorce galas, unha por semana. Incluíndo os castings e un resumo de 25 minutos das actividades na academia.​

Poderase votar de balde a través da app, votos que se sumarán aos tradicionais feitos co teléfono.

## Instalacións 
Os estudos do Parque Audiovisual de Cataluña, situados en Terrasa, acolleron tanto o estudio de gravación como a academia. As instalacións, que ocupaban 2 200 metros cadrados, contaban cun edificio de tres plantas e un estudio de gravación de grandes dimensións.

## O equipo 
O 30 de agosto de 2017 anunciouse que Roberto Leal sería o encargado de conducir a nova edición de Operación Triunfo.

O claustro da academia está formado por:​

*Noemí Galera, directora da academia, presentadora de "El chat".
*Manu Guix, director musical.
*Vicky Gómez, coreógrafa.
*Mamen Márquez, directora vocal e profesora de Técnica vocal.
*Javier Calvo e Javier Ambrossi, profesores de Interpretación.
*Joan Carles Capdevila, coach vocal e responsable do repertorio musical.
*Laura Andrés, coach vocal.
*Ana Amengual, profesora de Dietética.
*Andrea Vilallonga, profesora de Imaxe e protocolo.
*Chris Nash, profesor de Inglés.
*Cristina Burgos, profesora de Hip/Hop.
*Guille Milkyway, profesor de Cultura musical.
*Magali Dalix, profesora de Fitness.
*Pol Chamorro, profesor de Bailes de salón.
*Sheila Ortega, profesora de Danzas urbanas.
*Xuan Lan, profesora de Ioga.
*Mónica Touron, profesora de medios de comunicación.

Nesta edición decidiuse que existisen tres xurados fixos e un cuarto xurado invitado por gala.​

*Mónica Naranjo: Cantante e compositora.
*Manuel Martos: Produtor executivo de Universal Music.
*Joe Pérez-Orive: Director de mercadotecnia de Live Nation.

## Emisión 
As galas emitíanse na primeira cadea da Televisión Española, é dicir, La 1, mais tamén na TVE Internacional asemade, ás 22:35 da noite dos luns. As galas volvían a ser emitidas nos sábados das súas respectivas semanas, ás 10:30 en La 1 e ás 22:55 en Clan.

Ao rematar cada gala, comezaba, nas canles La 1 e TVE Internacional, «El Chat de OT» ás 01:30 da mañá.

Nesta edición engadiuse, na canle oficial de Operación Triunfo en YouTube e na plataforma de pago Sky España, a novidade do 24h. Grazas a isto, os espectadores podían ver o que ocorría dentro da academia dende as 08:30 da mañá ata as 23:00 da noite.

## Concursantes 
### Cepeda  
**Cepeda** foi o oitavo expulsado da edición despois da súa actuación na que interpretou « ''Say You Won't Let Go* », de James Arthur. Ao final da Gala 9, o público decidiu, cun 73% dos votos, que Cepeda debía abandonar a academia.

O primeiro sinxelo de Cepeda, titulado « *Esta vez* », publicouse o 1 de xuño e debutou no número 1 na lista oficial de vendas española, sendo desta maneira o primeiro concursante masculino en conseguilo.

### Raoul  
**Raoul** foi o sétimo expulsado da edición trala súa actuación na que interpretou « *Every Breath You Take* », de The Police. Ao final da Gala 8, o público decidiu, cun 54% dos votos, que Raoul debía abandonar a academia.

O 19 de xuño do 2019, publicou o seu primeiro sinxelo en solitario, chamado «*Estaré ahí*». A canción trátase dunha balada baseada en experiencias persoais do artista. O videoclip acadou máis de 200 000 visualizacións en YouTube ao longo do primeiro día do lanzamento e o sinxelo chegou a estar no posto 1 en todas as plataformas de venda dixitais.

### Mireya Bravo  
**Mireya Bravo** foi a sexta expulsada da edición logo da súa actuación na que interpretou « *Ni un paso atrás* », de Malú. Ao final da Gala 7, o público decidiu, cun 53% dos votos, que Mireya debía abandonar a academia.

O 22 de xuño do 2018, Mireya publicou « *Tu Reflejo* », o seu álbum debut. Ese mesmo día tamén lanzou o seu primeiro sinxelo, chamado « *Corazón vendío* », que está incluído no disco. « *Tu reflejo* » debutou na posición número 2 das listas de vendas de álbums españois.

### Ricky Merino  
**Ricky Merino** foi o quinto expulsado da edición despois da súa actuación na que interpretou « *Let Me Entertain You* », de Robbie Williams. Ao final da Gala 6, o público decidiu, cun 53% dos votos, que Ricky debía abandonar a academia.

O 26 de novembro do 2018, Ricky estreou o seu primeiro sinxelo « *Miénteme* », adaptación ao castelán de « *Lie To Me* », tema que compuxo antes de entrar no concurso. O sinxelo debutou no número 1 das listas de vendas das plataformas dixitais en España. O videoclip da canción, porén, foi censurado en YouTube aos tres días do lanzamento polo seu contido sexual, séndolle aplicado unha restrición de idade por parte de dita plataforma.

### Marina  
**Marina** foi a cuarta expulsada da edición trala súa actuación na que interpretou « *The Voice Within'' », de Christina Aguilera. Ao final da Gala 5, o público decidiu, cun 63% dos votos, que Marina debía abandonar a academia.

O 21 de setembro do 2018, baixo o nome de Marina Jade, lanzou o seu primeiro sinxelo titulado « Drinking Like I'm Sober », composto por Ruth Lorenzo. Marina foi a primeira dos concursantes en sacar unha canción en inglés, que debutou na posición 99 de cancións máis vendidas en España e acadou máis de 450 000 visualizacións en menos de 48 horas na plataforma de YouTube.

### Thalía Garrido  
**Thalía Garrido** foi a terceira expulsada da edición logo da súa actuación na que interpretou « *Cenizas* », de Malú. Ao final da Gala 4, o público decidiu, cun 69% dos votos, que Thalía debía abandonar a academia.

En outubro de 2018, cando se estaba por cumprir o aniversario da súa saída do concurso, Thalía era unha das poucas concursantes da edición que aínda non publicara o seu primeiro traballo. Xusto no momento no que a artista proxectaba sacar o seu primeiro sinxelo, as súas redes sufriron o ataque dun hacker turco que, amais de xerar moitas bromas e memes, estivo a punto de rematar coa paciencia da cantante.

Finalmente, Thalía recuperou as súas contas e puido anunciar o seu primeiro sinxelo, « *Quien Quiero Ser* », que debutaría no mercado musical o 23 de novembro do 2018.

### Juan Antonio  
**Juan Antonio** foi o segundo expulsado da edición despois da súa actuación na que interpretou « *A puro dolor* », de Son By Four. Ao final da Gala 3, o público decidiu, cun 91% dos votos, que Juan Antonio debía abandonar a academia.

O 7 de setembro do 2018, Juan Antonio publicou o seu primeiro sinxelo chamado « *No te echo de menos* », que se situou no número 1 de iTunes e conseguiu obter máis de 800 000 visualizacións en YouTube en menos dun mes.
### Mimi  
**Mimi**, agora máis coñecida como Lola Índigo, foi a primeira expulsada da edición, logo da súa actuación na que interpretou « *A-Yo* », de Lady Gaga. Ao final da Gala 2, o público decidiu, cun 53% dos votos, que Mimi debía abandonar a academia.

O 20 de xullo do 2018, xa baixo o pseudónimo de Lola Índigo, lanzou o seu primeiro sinxelo « *Ya no quiero ná* », o cal debutou no número 3 na lista oficial de vendas española, conseguindo vender máis de 80 000 copias e sendo certificado como dobre Disco de Platino. Amais, o videoclip acadou o millón de visualizacións en 24 horas.
## Estatísticas semanais 
### Favorito da semana 
Durante a semana o público podía votar ao seu concursante favorito a través da aplicación oficial. A persoa que era pregoada « favorito/a da semana » tiña o privilexio de librarse do xuízo do xurado, é dicir, asegurábase a súa estadía na academia polo menos dúas semanas máis.

Os concursantes nomeados non podían ser candidatos a « favorito/a da semana », xa que só se enfrontaban á votación de expulsión.

*  Concursante favorito/a da semana.
*  Concursante candidato/a a favorito/a da semana.
*  Concursante nomeado/a.
*  Concursante expulsado/a.

### Votacións dos concursantes 
Após o xuízo do xurado, os concursantes decidían, a través dunha votación, que compañeiro/a desexaban salvar do nomeamento.

*  Concursante nomeado/a, salvado/a polo voto dos seus compañeiros.
*  Concursante nomeado/a, falto/a do voto de salvamento dos seus profesores e compañeiros.
*  Concursante expulsado/a.
### Expulsións 
O público votaba para salvar ao seu concursante favorito, polo tanto, o/a expulsado/a era o/a concursante coa porcentaxe de votos máis baixa:

* miniatura|467x467px|Algúns dos concursantes de OT 2017 na gala dos Premios Forqué 2018.**Gala 0**: Mimi (45%) / **João** (39%) / **Mario** (16%).
* **Gala 2**: Ricky (53%) / **Mimi** (47%).
* **Gala 3**: Roi (91%) / **Juan Antonio** (9%).
* **Gala 4**: Cepeda (69%) / **Thalía** (31%).
* **Gala 5**: Mireya (63%) / **Marina** (37%).
* **Gala 6**: Cepeda (53%) / **Ricky** (47%).
* **Gala 7**: Cepeda (53%) / **Mireya** (47%).
* **Gala 8**: Cepeda (54%) / **Raoul** (46%).
* **Gala 9**: Roi (73%) / **Cepeda** (27%).
* **Gala 10**: Agoney (53%) / **Nerea** (47%).
* **Gala 11**: Ana Guerra (51%) / **Roi** (49%).
* **Gala 12**: Ana Guerra (50,3%) / **Agoney** (49,7%).

### Puntuacións do xurado na Gala 11 
## Galas 
Operación Triunfo 2017 contou con catorce galas normais e tres galas especiais. Logo de anunciar, en cada gala, o nome do concursante expulsado, sinalábanse aos tres concursantes con máis votos durante esa semana, e o que posuíse o maior número era pregoado favorito. Este era sempre o primeiro en cruzar a pasarela e non podía ser nomeado. Ao final da noite, dous novos concursantes eran propostos para abandonar a academia.

### Gala 0 - Luns, 23 de outubro do 2017 
* Artistas convidadas: Mónica Naranjo («Sólo se vive una vez») e Rosa López («Ahora sé quién soy»).
* Xurado convidado: Rosa López.

### Gala 1 - Luns, 30 de outubro do 2017 
* Artista convidada: Becky G («Mayores»).
* Xurado convidado: David Bustamante.

### Gala 2 - Luns, 6 de novembro do 2017 
* Actuación grupal: «Te quiero» (José Luis Perales).
* Artistas convidados: Morat («Yo contigo, tú conmigo») con Cepeda.
* Xurado convidado: Wally López.

### Gala 3 - Luns, 13 de novembro do 2017 
* Actuación grupal: «I'm Still Standing» (Elton John).
* Artistas convidados: Blas Cantó («In Your Bed») e India Martínez («Aguasanta»).
* Xurado convidado: Julia Gómez Cora.

### Gala 4 - Luns, 20 de novembro do 2017 
* Actuación grupal: «Eres tú» (Mocedades).
* Artistas convidados: Ruth Lorenzo («Good Girls Don't Lie») e Maldita Nerea («Cuando todas las historias se acaban») con Ana Guerra.
* Xurado convidado: Alejandro Parreño.

### Gala 5 - Luns, 27 de novembro do 2017 
* Actuación grupal: «La revolución sexual» (La Casa Azul).
* Artistas convidados: Romeo Santos («Imitadora») e Beatriz Luengo («Más que suerte») con Agoney.
* Xurado convidado: Tony Aguilar.

## Concursantes 
Aspirantes eliminados na Gala 0

## Notas